text: [{"text_idx": "#000000", "text": "Magdiretso sa listahan sang kaundan"}, {"text_idx": "#000004", "text": "Bulig sa Pagtuon sa Biblia"}, {"text_idx": "#000011", "text": "Pero, may pila ka giya nga nakabulig gid sa madamo. Pirme ini ginagamit sang eksperto nga mga manuglaygay sa mga ginasubuan, kag makita ini sa dumaan nga libro sang kaalam, ang Biblia."}, {"text_idx": "#000012", "text": "Para sa pila ka eksperto, amo ini ang pinakaimportante para malampuwasan ang kasubo. Pero kon kaisa, mahimo gusto mo mag-isahanon. Mahimo ka pa gani mairitar sa mga gusto magbulig sa imo. Normal lang ini.\nIndi magbatyag nga kinahanglan ka gid makig-upod sa iban, pero indi ka man pirme mag-isahanon. Kay mahimo kinahanglan mo ang ila bulig sa ulihi. Isugid sa ila kon ano ang kinahanglan mo kag indi mo kinahanglan sa sina nga tion.\nBase sa imo kinahanglan, balanseha ang imo tion sa pagpakig-upod sa iban kag sa pag-isahanon."}, {"text_idx": "#000014", "text": "Indi magbatyag nga kinahanglan ka gid makig-upod sa iban, pero indi ka man pirme mag-isahanon. Kay mahimo kinahanglan mo ang ila bulig sa ulihi. Isugid sa ila kon ano ang kinahanglan mo kag indi mo kinahanglan sa sina nga tion."}, {"text_idx": "#000016", "text": "PRINSIPIO: \u201cAng duha mas maayo sangsa isa . . . Kay kon matumba ang isa, mapabangon sia sang iya kaupod.\u201d\u2014Manugwali 4:9, 10."}, {"text_idx": "#000020", "text": "Kon wala ka sing gana, magtimotimo pirme. Mahimo ka man makapamangkot sa imo doktor kon ano nga vitamins ang maayo sa imo. *"}, {"text_idx": "#000023", "text": "Importante gid ang pagtulog, ilabi na sa mga ginasubuan, kay ang kasubo nagadugang sa kakapoy.\nLimitahi ang ginainom mo nga kape kag makahulubog nga ilimnon, kay indi ka sini pagpatulugon sing maayo."}, {"text_idx": "#000024", "text": "Importante gid ang pagtulog, ilabi na sa mga ginasubuan, kay ang kasubo nagadugang sa kakapoy."}, {"text_idx": "#000025", "text": "Limitahi ang ginainom mo nga kape kag makahulubog nga ilimnon, kay indi ka sini pagpatulugon sing maayo."}, {"text_idx": "#000026", "text": "PRINSIPIO: \u201cMas maayo pa ang diutay nga pahuway sangsa tuman nga pagpangabudlay kag paglagas sa hangin.\u201d \u2014Manugwali 4:6."}, {"text_idx": "#000027", "text": "Dumduma nga sarisari ang paagi sa pagpangasubo. Gani kinahanglan mo hibaluon kon ano ang makabulig para sa imo.\nMadamo ang nagasiling nga naatubang nila ang kasubo bangod ginasugid nila ini sa iban, pero ang iban ginatago lang nila ini. Sarisari ang opinyon sang mga eksperto kon bala ang pagsugid sa iban makabulig para malampuwasan ang kasubo. Kon kinahanglan mo ini isugid sa iban pero nagaalang-alang ka, mahimo makabulig kon amat-amaton mo sugid ang imo ginabatyag sa imo suod nga abyan.\nPara sa pila, ang paghibi nakabulig sa ila nga maatubang ang kasubo, pero nahimo man ini sang iban bisan wala sila gawa nagahibi."}, {"text_idx": "#000029", "text": "Madamo ang nagasiling nga naatubang nila ang kasubo bangod ginasugid nila ini sa iban, pero ang iban ginatago lang nila ini. Sarisari ang opinyon sang mga eksperto kon bala ang pagsugid sa iban makabulig para malampuwasan ang kasubo. Kon kinahanglan mo ini isugid sa iban pero nagaalang-alang ka, mahimo makabulig kon amat-amaton mo sugid ang imo ginabatyag sa imo suod nga abyan."}, {"text_idx": "#000032", "text": "Ang pila nga nagalalaw nagapahubog ukon nagadroga para maumpawan sila. Makahalalit gid ini. Temporaryo lang ang paumpaw sini kag may malain gid ini nga resulta. Tilawi ang mga paagi nga makapahaganhagan sang imo mga kabalaka, kag indi makahalit sa imo."}, {"text_idx": "#000034", "text": "Nakita sang madamo nga sa tion sang paglalaw (ang pagbatyag kag pag-atubang sang kasubo) makabulig sa ila ang paghimo sang pila ka butang para malipatan nila sing makadali ang ila kasubo.\nMahimo ka maumpawan sing makadali kon makig-abyan ka ukon makigsuod pa gid sa imo mga abyan, magtuon sing bag-o nga ikasarang, ukon maglingawlingaw.\nSa pagligad sang tion, amat-amat nga mangin mas malawig na ang panahon nga malipatan mo ang imo kasubo kag normal lang ini."}, {"text_idx": "#000039", "text": "Kon posible, ibalik ang imo normal nga rutina.\nKon sundon mo ang imo rutina sa pagtulog, pagtrabaho, kag iban pa nga buluhaton, amat-amat nga magabalik sa normal ang imo kabuhi.\nKon masako ka sa paghimo sang positibo nga mga butang, magahaganhagan ang kasakit nga imo ginabatyag."}, {"text_idx": "#000040", "text": "Kon posible, ibalik ang imo normal nga rutina."}, {"text_idx": "#000041", "text": "Kon sundon mo ang imo rutina sa pagtulog, pagtrabaho, kag iban pa nga buluhaton, amat-amat nga magabalik sa normal ang imo kabuhi."}, {"text_idx": "#000046", "text": "Kon posible, paligara anay ang panahon antes magdesisyon nga magsaylo, mangita sang lain nga trabaho, ukon kon parte sa mga gamit sang imo napatay nga pinalangga."}, {"text_idx": "#000047", "text": "PRINSIPIO: \u201cAng mga plano sang mapisan pat-od nga magamadinalag-on, apang ang tanan nga nagapadasudaso pat-od nga magaimol.\u201d\u2014Hulubaton 21:5."}, {"text_idx": "#000048", "text": "Narealisar sang madamo nga nagalalaw nga nakabulig sa ila ang paghimo sang mga butang nga makapahanumdom sa ila sang ila pinalangga nga napatay.\nMahimo makapaumpaw sa imo kon magkolekta ka sang mga piktyur ukon maghimo sing dyurnal sang mga hitabo kag istorya nga gusto mo dumdumon.\nTagua ang mga butang nga makapahanumdom sa imo sang malipayon ninyo nga pag-updanay kag tan-awa ini sa ulihi, kon handa ka na."}, {"text_idx": "#000049", "text": "Narealisar sang madamo nga nagalalaw nga nakabulig sa ila ang paghimo sang mga butang nga makapahanumdom sa ila sang ila pinalangga nga napatay."}, {"text_idx": "#000050", "text": "Mahimo makapaumpaw sa imo kon magkolekta ka sang mga piktyur ukon maghimo sing dyurnal sang mga hitabo kag istorya nga gusto mo dumdumon."}, {"text_idx": "#000051", "text": "Tagua ang mga butang nga makapahanumdom sa imo sang malipayon ninyo nga pag-updanay kag tan-awa ini sa ulihi, kon handa ka na."}, {"text_idx": "#000055", "text": "Kon indi praktikal ang malawig nga bakasyon, mahimo ka man maglingawlingaw sing isa ukon duha ka adlaw, pareho sang pagsaka sa kabukiran, pagkadto sa museo, ukon pagbiyahe."}, {"text_idx": "#000056", "text": "Ang paghimo sing mga butang nga indi bahin sang normal mo nga rutina makapaumpaw sa imo kasubo."}, {"text_idx": "#000058", "text": "Dumduma nga ang pagbulig sa iban makapalipay sa imo.\nMahimo mo mabuligan ang mga nasubuan man sa pagkapatay sang imo pinalangga, pareho sang mga abyan ukon pamilya nga nagakinahanglan man sang paumpaw.\nAng pagbulig kag pagpaumpaw sa iban makahatag sa imo sing kalipay kag katuyuan sa kabuhi nga mahimo kinahanglan mo."}, {"text_idx": "#000059", "text": "Dumduma nga ang pagbulig sa iban makapalipay sa imo."}, {"text_idx": "#000060", "text": "Mahimo mo mabuligan ang mga nasubuan man sa pagkapatay sang imo pinalangga, pareho sang mga abyan ukon pamilya nga nagakinahanglan man sang paumpaw."}, {"text_idx": "#000061", "text": "Ang pagbulig kag pagpaumpaw sa iban makahatag sa imo sing kalipay kag katuyuan sa kabuhi nga mahimo kinahanglan mo."}, {"text_idx": "#000063", "text": "Ang kasubo mahimo magpahunahuna sa aton kon ano gid ang importante.\nGamita ini nga panahon sa pag-usisa kon paano mo ginagamit ang imo kabuhi.\nKon kinahanglanon, bag-uha ang imo mga prioridad."}, {"text_idx": "#000064", "text": "Ang kasubo mahimo magpahunahuna sa aton kon ano gid ang importante."}, {"text_idx": "#000065", "text": "Gamita ini nga panahon sa pag-usisa kon paano mo ginagamit ang imo kabuhi."}, {"text_idx": "#000066", "text": "Kon kinahanglanon, bag-uha ang imo mga prioridad."}, {"text_idx": "#000069", "text": "Depende sa imo kinahanglanon, balanseha ang imo oras sa pagpakig-upod sa iban kag sa pag-isahanon."}, {"text_idx": "#000071", "text": "Dumduma nga importante ang pagtulog para maumpawan sa kasubo."}, {"text_idx": "#000073", "text": "Likawi ang pagpahubog kag paggamit sing droga nga nagaresulta sa mas madamo nga problema."}, {"text_idx": "#000074", "text": "Sa tion sang imo paglalaw, mahimo ka makig-upod sa iban kag maglingawlingaw."}, {"text_idx": "#000075", "text": "Para magbalik sa normal ang imo kabuhi, mangin masako sa maayo nga rutina."}, {"text_idx": "#000077", "text": "Tipuna ang mga piktyur kag iban pa nga handumanan ukon isulat sa dyurnal ang mga butang nga makapahanumdom sa imo sang imo napatay nga pinalangga."}, {"text_idx": "#000080", "text": "Gamita ini nga panahon sa pag-usisa kon ano gid ang importante sa imo, kag kon bala kinahanglan mo maghimo sing mga pagbag-o."}, {"text_idx": "#000084", "text": "Hibalua ang pila ka praktikal nga panugda nga puede mo himuon para maghaganhagan ang imo kasubo."}, {"text_idx": "#000086", "text": "Ang Biblia makahatag sang pinakamaayo nga bulig sa mga nagalalaw."}, {"text_idx": "#000090", "text": "Ang Biblia nagahatag sing praktikal nga mga bulig nga napamatud-an nga epektibo."}]